10. prosinca u Domovinskom ratu

**Domovinski rat po nadnevcima**: 10. prosinca u Domovinskom ratu.

- Na granici Hrvatske s Bosnom i Hercegovinom razmijenjen 661 zatvorenik iz Vukovara za 123 pripadnika JNA.

- Nakon trodnevnog poštivanja primirja, srpske snage iz Baranje ponovo napale Osijek, a Zadar pretrpio 6-satni artiljerijski napad.

**- Makedonski predsjednik Kiro Gligorov poslao pismo arbitražnoj komisiji u Haagu zahtijevaju i da se i Makedonija prizna kao neovisna država.**

**- Hrvatski predsjednik dr. Franjo Tuđman pomilovao 94 osobe pravomoćno osuđene zbog pripremanja oružane pobune protiv Republike Hrvatske.**
- Iz benkovačke općine protjerano još 29 Hrvata.

- Vijeće sigurnosti UN objavilo priopćenje o srpskoj ofenzivi u BiH.

- Srbi teškim oruđem osuli paljbu po Slavonskom Brodu.

- Nakon posjeta istočnoj Slavoniji veleposlavnik Ruske federacije Leonid Keresteđijanc još jednom ponovio da nema prekrajanja hrvatskih granica.

**- UNPROFOR priopćio da obustavlja isporuku goriva bosanskim Srbima(!) sve dok ne počnu propuštati humanitarne konvoje za Muslimane.**

- Bosanski Srbi zadržavaju već deset dana 15 Francuza koji rade za jednu humanitarnu organizaciju u Sarajevu, gdje su dopremili 100 tona hrane i lijekova.

**- Muslimanska vojska nastavlja provoditi sustavan genocid na srednjebosanskim prostorima, a "osloboditelji" se nadmeću tko će bolje "očistiti" hrvatska sela.**

- Glavna skupština UN prihvatila Rezoluciju o stanju na okupiranim područjima Hrvatske, kojom je oštro osudila samoproglašene srpske vlasti na okupiranim dijelovima Hrvatske zbog njihovih vojnih aktivnosti koje su rezultirale etničkim čišćenjem UNPA-zona.

- Za Hrvatsku je Rezolucija Opće skupštine UN o stanju na okupiranim područjima Hrvatske od ključnog značenja i do sada je najjača obrana hrvatske teritorijalne cjelovitosti i suverenosti, istaknuo u svom govoru na Općoj skupštini UN hrvatski ministar vanjskih poslova dr. Mate Granić.

- Postrojbe HVO-a sve su bliže Bosanskom Grahovu i Glamoču, slomljen je otpor srpskih snaga na nekoliko jakih uporišta.

- Predsjednik Tuđman primio Predsjedničkim dvorima izaslanstvo američkih kongresmena i tom prigodom pozdravio odluku američkog Predsjednika o slanju snaga NATO-a u BiH.

- Članovi Biskupske konferencije BiH uputili otvoreno pismo potpisnicima i svjedocima Daytonskog sporazuma, u kojem napominju da su se svojim izjavama obratili javnosti, skupno ili u zajedništvu s biskupima Republike Hrvatske, bar 25 puta u 4 godine, za prestanak agresorskog rata i uspostavljanje čvrstog i pravednog mira u BiH.

**- Geopolitički gledano, Hrvatska BiH su prirodni partneri, važno je to što obje zemlje imaju interes da se okrenu na novu realizaciju u smislu integracije prema Europi, Zapadu i islamskom svijetu, rekao ministar vanjskih poslova BiH Muhamed Šaćirbej u intervjuu "Večernjem listu".**

- Zastupnički dom Hrvatske Republike Herceg-Bosne traži od izaslanstava Hrvatske i BiH te međunarodne zajednice da na pregovorima u Parizu ishode uključenje cjelovite Bosanske Posavine u sastav hrvatsko-bošnjačke Federacije, kako je bilo predviđeno planom kontaktne skupine i Washingtonskim sporazumom.

- Doprinos Nizozemske snagama IFOR-a u BiH bit će 2.060 vojnika. Konačna odluka Den Haaga vezana za prihvaćanje Vijeća sigurnosti. Naime, debakl Nizozemaca ovog ljeta u Srebrenici, kada su kao "zaštitnici" kukaviči otiši kuć ostavljajuć Mladićevim četnicima stanovnike enklave, teško je oštetio ugled Nizozemske. Javnost ih optužuje da su izravno krivi za smrt 6.000 Srebreničana.

- U Zagrebu potpisan sporazum između Ministarstva obrane RH i američke tvrtke Military Professional Resources Incorporated (MPRI), kako bi se u Hrvatskoj vojsci dostigli NATO-vi standardi.

**- U Okučanima postignut dogovor o povratku sto srpskih obitelji iz hrvatskog Podunavlja u zapadnu Slavoniju do Božića.**

- SDA, na prijedlog Izetbegovića, izabrao kao svog kandidata za supredsjedatelja Vijeća ministara Harisa Silajdžića, čime se on ponovno vraća u vrh muslimanskog vodstva.

## Izvori

* Hrvatski informativni centar *Hrvatski spomenar: 1. prosinca - 10. prosinca*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.